***Elemente de noutate –preluat de pe site-ul Ministerul Educației***

* **bursele de merit**: se acordă pentru minimum 30% din elevii din fiecare clasă de gimnaziu şi liceu dintr-o unitate de învăţământ preuniversitar, în ordinea descrescătoare a mediilor generale anuale; acolo unde situația o impune, potrivit metodologiei, lista de beneficiari va fi extinsă pentru a cuprinde toți elevii cu media mai mare sau egală cu 9,50;
* **bursele de merit pentru elevii de clasa a V-a** se vor acorda în ordinea descrescătoare a mediilor calculate ca medie aritmetică, având două zecimale, fără rotunjire, a notelor obținute de elevi pe parcursul primelor două intervale de învățare din anul școlar în curs (în acest caz, bursele se plătesc începând cu luna februarie, inclusiv pentru luna ianuarie, până la finalul anului școlar);
* **bursele de merit pentru elevii de clasa a IX-a** se vor acorda pe baza mediilor de admitere în învăţământul liceal sau profesional;
* **bursele de merit se acordă și pentru premiile I, II sau III la etapele judeţene ale olimpiadelor școlare, respectiv elevilor din loturile restrânse de pregătire pentru participarea la olimpiadele internaționale**;
* **bursele sociale se acordă elevilor din familii monoparentale, inclusiv pentru elevii cu unul dintre părinți decedați, fără a se lua în considerare nivelul venitului mediu pe membru de familie**.

***Cuantumuri***

* **Bursă de excelenţă olimpică**I: între 750 și 3000 lei
* **Bursă de excelenţă olimpică II:** 700 lei
* **Bursă de merit** : 450 lei
* **Bursă socială:**300 lei
* **Bursă pentru mame minore**: 700 lei
* **Bursă tehnologică**: 300 lei

Valoarea burselor poate fi suplimentată de către consiliile de administraţie a unităţilor de învăţământ în funcţie de sumele alocate de autorităţile administraţiei publice locale sau alte venituri obţinute potrivit legii.

***Bursa de excelenţă olimpică I - gimnaziu și liceu***

Recompensează elevii care obțin premiile I, II, III și mențiune la:

* olimpiadele școlare internaționale;
* campionatele sportive școlare internaționale recunoscute de Ministerul Educației și la Jocurile Olimpice în parteneriat cu Comitetul Olimpic și Sportiv Român.

Bursele de excelență se plătesc lunar, pe întreaga durată a anului școlar următor obținerii distincției.

***Bursa de excelenţă olimpică II - gimnaziu și liceu***

Recompensează elevii care obțin premiile I, II și III la olimpiadele școlare naționale organizate și finanțate de Ministerul Educației.

Bursele de excelență se plătesc lunar, pe întreaga durată a anului școlar următor obținerii distincției.

***Bursa de merit - gimnaziu și liceu***

Apreciază și încurajează efortul:

* Celor mai buni 30% elevi din fiecare clasă, în ordinea descrescătoare a mediilor generale anuale / **a mediilor de admitere (clasa a IX-a) /**a mediilor primelor două module (clasa a V-a) și celor cu rezultate mai mari sau egale cu 9.50;
* Elevilor din loturile restrânse de pregătire pentru olimpiadele internaționale;
* Premianților (I, II sau III) la olimpiadele şcolare județene;
* Premianților (I) la concursurile şcolare și extrașcolare naţionale recunoscute și finanțate sau nefinanțate de Ministerul Educaţiei;
* Premianților (medalii de aur) la campionatele naţionale organizate de federaţiile sportive naţionale în sporturi olimpice.

***Copiile certificate ale diplomelor obținute la competiții trebuie depuse la școală, în primele 25 de zile calendaristice de la începerea cursurilor anului școlar.***

Bursele se plătesc lunar, pe perioada cursurilor școlare.

***Bursa socială****-****primar, gimnazial, liceal, A doua șansă (minori), inclusiv frecvență redusă***

Susține participarea școlară a:

* elevilor din familii cu un venit mediu net lunar/membru de familie, pe ultimele 12 luni;
* elevilor cu unul sau ambii părinți decedați, respectiv a celor asupra cărora a fost instituită o măsură de protecție specială;
* elevilor din familii monoparentale;
* elevilor cu deficienţe/afectări funcţionale produse de boli, tulburări sau afecțiuni ale structurilor şi funcţiilor organismului;
* elevilor din familii care beneficiază de venit minim de incluziune.

***Cererea, declarația veniturilor și documentele doveditoare (componența familiei, certificat de încadrare în grad de handicap/de la medicul specialist) trebuie depuse la școală în primele 25 de zile calendaristice de la începerea cursurilor anului școlar.***

Verificarea condițiilor de venit se face de către secretarul unității de învăţământ, cu ajutorul platformei [PatrimVen](https://epatrim.anaf.ro/" \t "_blank). Înregistrarea unității de învățământ în [PatrimVen](https://epatrim.anaf.ro/" \t "_blank) durează cel mult 3 zile.

Bursele sociale se plătesc lunar, pe întreaga durată a anului școlar, cu excepția lunilor în care elevii cumulează 10 sau mai multe absențe nemotivate.

***Bursa tehnologică***(înlocuiește bursa profesională care se acorda conform HG nr. 1062/30.10.2012)

Susține participarea și reușita școlară a elevilor înmatriculați în cadrul specializărilor din învățământul profesional.

Bursele tehnologice se plătesc lunar, pe perioada cursurilor școlare, cu excepția lunilor în care elevii cumulează 10 sau mai multe absențe nemotivate.

Bursa tehnologică nu se acordă în primele 3 luni calendaristice din anul şcolar următor, în cazul în care elevul a comis abateri disciplinare grave, care conduc la scăderea mediei generale la purtare sub nota 7 în anul şcolar precedent.

Elevii declaraţi repetenţi la finalul unui an şcolar nu beneficiază de bursa tehnologică pentru anul de studiu pe care îl repetă.

***Bursa pentru mame minore***

Bursa susține participarea și reușita școlară a mamelor minore, care frecventează cursurile de zi și au copil/copii proprii în întreținere

Burse se acordă pe bază de cerere, însoțită de certificatul de naștere al copilului/copiilor aflați în întreținerea mamei minore.

Bursele pentru mamele minore se plătesc lunar, în perioada cursurilor școlare, cu excepția lunilor în care elevele cumulează 60 sau mai multe absențe nemotivate.

***Alte informații importante***

* Un elev poate beneficia de o singură bursă de excelență olimpică pe an, respectiv o singură bursă de merit pe an, indiferent de rezultatele obținute în anul școlar anterior.
* Un elev poate beneficia de o singură bursă socială, chiar dacă îndeplinește mai multe criterii sociale.
* Bursa de excelență olimpică I sau II nu se cumulează cu bursa de merit.
* Bursa socială, bursa tehnologică, bursa pentru mame minore se pot cumula între ele și/sau cu bursa de excelență olimpică I sau II/bursa de merit.

***Plata burselor***

* Bursele se plătesc lunar, de către unitățile de învățământ, la data de 15 a fiecărei luni, pentru luna precedentă.
* Dacă data de 15 cade într-o zi de repaus săptămânal, zi de sărbătoare legală sau zi liberă, plata burselor se efectuează în ziua lucrătoare anterioară acesteia.
* Plata burselor atât pentru luna septembrie, cât și pentru luna octombrie a anului curent, se face, la data de 15 noiembrie.